Aigisthos

Aigisthos (en henc'hresianeg : Αἴγισθος, Aigisthos(diwar aigos, « gavr » e gresianeg)) a oa ar mab en doa bet Thyestes digant e verc'h Pelopeia, eus tiegezh an Atreided, e mojennoù Hellaz kozh.

 Ar vojenn 
Pelopeia, a oa bet gwallet gant he zad Thyestes, a c'hanas he mab Aigisthos. Dilezel anezhañ a reas war-lerc'h, gant ar vezh. Adkavet e voe gant mesaerien givri ha roet gante da Atreüs, roue Argos ha Mykenai, e eontr. Savet e voe gant hemañ evel e vab hep goût piv e oa.

An urzh a roas Atreüs dezhañ da lazhañ Thyestes (tad ha breur Aigisthos war un dro). Koulskoude, dres d'ar mare ma oa o vont da zrouklazhañ anezhañ, ez anavezas e dad. Asambles e vuntront Atreüs ha kemer e lec'h hag e garg. 

Diwezhatoc'h, Agamemnon, hêr reizh an tron, a ro lamm da d-Thyestes. Espern a ra buhez Aigisthos avat. Tennañ a ra hemañ e vad eus dilec'h Agamemnon da vrezel Troia evit desev e vaouez, ar rouanez Klytaimnestra. Lazhañ a reont ar roue goude e zistro ha ren a reont war ar vro e-pad seizh vloaz kent bezañ muntret d'o zro gant Orestes, mab Agamemnon, bountet gant e c'hoar Elektra.

 Mammennoù 
 Apollodoros, Epitome (II, 14 ; VI, 23) ; 
 Aesc'hulos, Agamemnon, ar Goefored ; 
 Euripides, Elektra ; 
 Les Retours ; 
 Sofokles, Elektra.

 Notennoù 

Rummad:Rouaned Mykenai